ديلما ڤانا روسيف (ب لبرتغالية: Dilma Vana Rousseff) (تولدات نهار 14 دجنبر 1947 ف بيلو هوريزونتي) هي سياسية و قتصادية بريزيلية، وهي لمرا لوحيدة اللي كانت رئيسة د لبريزيل. كانت روسيف هي الرئسية رقم 36 د لبلاد (مابين يناير 2011 و غشت 2016). تولدات ديلما روسيف فبيلو هوريزونتي فلبريزيل نهار 14 دجنبر 1947 وكان بًاها مهاجر من بلغاريا. دخلات من صغرها لليسار لمتطرف وناضلات ضد لقمع وليستيبداد، حتى تعتاقلات ف 1970 ودوزات 3 سنين د لحبس. دخلات روسيف لحزب لعمال وبقات طالعا فيه تال 2005 فين عيًنها الرئيس لولا دا سيلڤا وزيرة د الطاقة. ف 2011 ولاًت روسيف أول مرا رئيسة د لبريزيل من بعد ما جابت 58% د لأصوات فلينتيخابات الرئاسية د 2010. ف 2016، صوت مجلس الشيوخ د لبريزيل ب 60 صوت ل 20, بلعزل د روسيف من لمنصب د رئيسة، وجا بلاصتها رئيس مؤقت، ميشيل تيمير، اللي كان هو النائب ديالها. ديلما روسيف.. رئيسة البرازيل المعزولة - الجزيرة (2015) نبذة عن الرئيسة البرازيلية المعزولة ديلما روسيف - بي بي سي (2016) البرازيل: إقالة الرئيسة ديلما روسيف بشكل رسمي ونهائي - فرونس 24 (2016)